कार्यालय जिला लोक संपर्क अधिकारी, फाजिल्का

गाँव  करनी खेड़ा में डेंगू के प्रति लोगों को किया जागरूक

फ़ाज़िल्का, 9 जुलाई

सिविल सर्जन फ़ाज़िल्का डा. सतीश गोयल व सहायक सिविल सर्जन डॉ. बबीता के दिशानिर्देशानुसार तथा ज़िला महामारी विशेषज्ञ डॉ. रोहित गोयल व सीएचसी डबवाला कला के सीनीयर मेडिकल अफ़सर डा. कविता सिंह  के नेतृत्व पर स्वास्थ्य विभाग कर्मचारियों द्वारा लोगों को डेंगू के प्रति जागरूक किया जा रहा है। जिसके तहत आज सीएचसी डबवाला कला के अंतर्गत पी एच सी करनी खेड़ा  में जागरूकता कैंप लगाया गया।  
इस मौके पर सेंट्री इंस्पेक्टर विजय नागपाल  ने लोगों को डेंगू बीमारी के प्रति जागरूक करते हुए कहा कि डेंगू से बचने के लिए अपने घरों के आसपास व घरों में रखे खाली बर्तनों में साफ पानी अधिक दिनों तक जमां न रहने दें क्योंकि डेंगू का मच्छर गंदे नहीं बलिक साफ पानी पर पनपता है। उन्होंने बताया कि सिर दर्द व तेज बुख़ार होने पर तुरंत नज़दीकी स्वास्थ्य केन्द्र में जाकर डॉक्टर को दिखाए।

इसके अलावा घरों में रखे कूलरों, गमलों व फ्रिजों की टे्र को सप्ताह में एक बार साफ जरूर करें, ऐसी सावधानियां बरतकर ही हम डेंगू से बच सकते हैं। उन्होंने बताया कि स्वास्थ्य कर्मचारियों दुआरा प्रतिदिन गावों में घर-घर जाकर उनके फ्रिज की ट्रे, गमलों आदि में खड़े पानी की जाँच की जा रही है। ताकि डेंगू के करवे को वही पर ही नष्ट किया जा सके। इस मोके डॉ. हिमांशी, , हेल्थ वर्कर सतविंदर सिंह  एएनएम सिमरंजित कौर  सहित समूह आशा वर्कर, आँगनबाड़ी वर्कर व ग्रामीण भी उपस्ति थे।